LIETUVOS RESPUBLIKOS KULTŪROS MINISTRAS

ĮSAKYMAS

Dėl kūrybinės veiklos, autorių teisių ir gretutinių teisIų apsaugos programos aprašo, paraiškos, sutarties, išlaidų sąmatos, išlaidas patvirtinančių dokumentų sąrašo, ataskaitos bei vertinimo formų patvirtinimo

2015 m. rugsėjo 17 d. Nr. ĮV-614

Vilnius

Vadovaudamasis Lietuvos Respublikos autorių teisių ir gretutinių teisių įstatymo 20 straipsnio 9 dalies nuostatomis ir Kompensacinio atlyginimo už audiovizualinių kūrinių ar fonogramose įrašytų kūrinių atgaminimą asmeniniais tikslais surinkimo, paskirstymo, mokėjimo ir grąžinimo tvarkos aprašo, patvirtinto Lietuvos Respublikos Vyriausybės 2012 m. birželio 13 d. nutarimu Nr. 699 „Dėl kompensacinio atlyginimo už audiovizualinių kūrinių ar fonogramose įrašytų kūrinių atgaminimą asmeniniais tikslais surinkimo, paskirstymo, mokėjimo ir grąžinimo tvarkos aprašo patvirtinimo”, 13 punkto nuostatomis:

1. T v i r t i n u pridedamus:

1.1. Kūrybinės veiklos, autorių teisių ir gretutinių teisių apsaugos programos aprašą;

1.2. Kūrybinės veiklos, autorių teisių ir gretutinių teisių apsaugos programos projekto dalinio finansavimo paraiškos formą;

1.3. Kūrybinės veiklos, autorių teisių ir gretutinių teisių apsaugos programos projekto dalinio finansavimo sutarties formą;

1.4. Kūrybinės veiklos, autorių teisių ir gretutinių teisių apsaugos programos projekto išlaidų sąmatos formą;

1.5. Kūrybinės veiklos, autorių teisių ir gretutinių teisių apsaugos programos projekto įvykdymo faktines išlaidas patvirtinančių dokumentų sąrašo formą;

1.6. Kūrybinės veiklos, autorių teisių ir gretutinių teisių apsaugos programos projekto įvykdymo ataskaitos formą;

1.7. Kūrybinės veiklos, autorių teisių ir gretutinių teisių apsaugos programos dalinio finansavimo projektų (kūrybinės veiklos) vertinimo formą;

1.8. Kūrybinės veiklos, autorių teisių ir gretutinių teisių apsaugos programos dalinio finansavimo projektų (autorių teisių ir gretutinių teisių apsaugos) vertinimo formą.

2. P r i p a ž į s t u netekusiu galios Lietuvos Respublikos kultūros ministro 2013 m. rugsėjo 10 d. įsakymą Nr. ĮV-645 „Dėl kūrybinės veiklos, autorių teisių ir gretutinių teisių apsaugos programos aprašo, paraiškos, sutarties, išlaidų sąmatos, išlaidas patvirtinančių dokumentų sąrašo ir ataskaitos formų patvirtinimo“.

Kultūros ministras	Šarūnas Birutis

PATVIRTINTA

Lietuvos Respublikos kultūros ministro

2015 m. rugsėjo 17 d. įsakymu Nr. ĮV-614

KŪRYBINĖS VEIKLOS, AUTORIŲ TEISIŲ IR GRETUTINIŲ

TEISIŲ APSAUGOS PROGRAMOS APRAŠAS

I SKYRIUS

BENDROSIOS NUOSTATOS

1. Kūrybinės veiklos, autorių teisių ir gretutinių teisių apsaugos programos aprašas (toliau – Programos aprašas) reglamentuoja Kūrybinės veiklos, autorių teisių ir gretutinių teisių apsaugos programos (toliau – Programa) tikslus ir Programos lėšomis finansuojamus projektus, projektų finansavimo kriterijus, paraiškų teikimo ir svarstymo tvarką, lėšų skyrimo ir atsiskaitymo už skirtų lėšų panaudojimą tvarką ir sąlygas.

2. Programos aprašas parengtas įgyvendinant Lietuvos Respublikos autorių teisių ir gretutinių teisių įstatymo 20 straipsnio 9 dalies nuostatas ir Kompensacinio atlyginimo už audiovizualinių kūrinių ar fonogramose įrašytų kūrinių atgaminimą asmeniniais tikslais surinkimo, paskirstymo, mokėjimo ir grąžinimo tvarkos aprašo, patvirtinto Lietuvos Respublikos Vyriausybės 2012 m. birželio 13 d. nutarimu Nr. 699 „Dėl kompensacinio atlyginimo už audiovizualinių kūrinių ar fonogramose įrašytų kūrinių atgaminimą asmeniniais tikslais surinkimo, paskirstymo, mokėjimo ir grąžinimo tvarkos aprašo patvirtinimo”, (toliau – Tvarkos aprašas) 13 punkto nuostatas.

3. Programos tikslai ir finansuojami projektai numatyti įvertinus:

3.1. Lietuvos kultūros politikos kaitos gairių, patvirtintų Lietuvos Respublikos Seimo 2010 m. birželio 30 d. nutarimu Nr. XI-977 „Dėl Lietuvos kultūros politikos kaitos gairių patvirtinimo”, 4 punkte numatytas gaires, kuriomis siekiama tobulinti autorių teisių ir gretutinių teisių apsaugą, taip sudarant tinkamas sąlygas profesionalių menininkų kūrybai, Lietuvos kūrybinių industrijų plėtrai šalyje ir sėkmingai konkurencijai užsienyje;

3.2. Lietuvos Respublikos kultūros ministerijos (kodas 14) (2015-2017) metų strateginio veiklos plano, patvirtinto Lietuvos Respublikos kultūros ministro 2015 m. sausio 26 d. įsakymu Nr. ĮV-37 „Dėl Kultūros ministerijos 2015-2017 metų strateginio veiklos plano patvirtinimo“, tikslus, kuriais siekiama skatinti kultūros ir meno kūrėjų kūrybinę raišką bei jos sklaidą, modernizuoti autorių teisių ir gretutinių teisių apsaugą.

4. Atsižvelgiant į poreikį modernizuoti autorių teisių ir gretutinių teisių apsaugą skaitmeninėje aplinkoje, Programos tikslai ir finansuojami projektai suderinti su Komisijos 2015 m. birželio 6 d. komunikatu Europos Parlamentui, Tarybai, Europos Ekonomikos ir Socialinių reikalų komitetui ir Regionų komitetui Nr. COM (2015) 192 final „Europos bendrosios skaitmeninės rinkos strategija“. Šiame dokumente pripažįstama strateginė autorių teisių svarba bendrosios skaitmeninės rinkos plėtrai, kartu atkreipiamas dėmesys, kad modernizuojant autorių teisių apsaugą ir sudarant palankesnes sąlygas autorių teisių ir gretutinių teisių licencijavimui, turi būti užtikrintas aukštas intelektinės nuosavybės apsaugos lygis, skatinama kūrybinė veikla ir kultūrų įvairovė.

5. Pagrindiniai Programos tikslai:

5.1. skatinti kūrybinę veiklą finansuojant kūrybinės veiklos projektus, kurie skatintų kūrybingumą ir teisėtą kūrybinės veiklos rezultatų sklaidą, deramą atlygį meno kūrėjams ir pagarbą intelektinei nuosavybei, ugdytų jaunųjų meno kūrėjų kartą ir sudarytų palankesnes sąlygas Lietuvos kūrybinės industrijos plėtrai ir žinomumui;

5.2. skatinti autorių teisių ir gretutinių teisių apsaugos modernizavimą finansuojant autorių teisių ir gretutinių teisių apsaugos projektus, kurie užtikrintų deramą autorių teisių ir gretutinių teisių apsaugą, atsižvelgiant į naujų skaitmeninių technologijų įtaką kūrinių išraiškos ir sklaidos būdams bei visuomenės poreikiams, susijusiems su kūrinių teisėtos skaitmeninės prieigos plėtra, ugdytų visuomenės pagarbą intelektinei nuosavybei ir nepakantumą neteisėtam jos naudojimui.

6. Programos lėšas sudaro 25 procentai kompensacinio atlyginimo už audiovizualinių kūrinių ar fonogramose įrašytų kūrinių atgaminimą asmeniniais tikslais, surenkamo įgyvendinant Tvarkos aprašo nuostatas. Atsakinga kolektyvinio administravimo asociacija, paskirta Lietuvos Respublikos kultūros ministro 2014 m. birželio 11 d. įsakymu Nr. ĮV- 443 „Dėl kolektyvinio administravimo asociacijų, atsakingų už audiovizualinių kūrinių ar fonogramose įrašytų kūrinių atgaminimo asmeniniais tikslais administravimą, paskyrimo“, Programai skirtas lėšas Tvarkos aprašo 13 punkte nustatyta tvarka kasmet perveda į Lietuvos Respublikos kultūros ministerijos (toliau – Kultūros ministerija) kitų (nebiudžetinių) lėšų sąskaitą.

7. Programa įgyvendinama konkurso tvarka finansuojant Programos aprašo nustatyta tvarka atrinktus projektus. Programą įgyvendina ir administruoja Kultūros ministerija pagal Lietuvos Respublikos kultūros ministro (toliau – kultūros ministras) nustatytos formos paties kultūros ministro ar jo įgalioto asmens patvirtintą Programos lėšų sąmatą, kurioje Programos administravimui gali būti numatyta iki 10 procentų Programos lėšų (Kultūros ministerijos darbuotojų, atsakingų už Programos administravimą, darbo užmokesčiui; ekspertų paslaugų apmokėjimui; kompiuterių programų ir duomenų bazių sukūrimui bei palaikymui; kitoms su Programos administravimu susijusioms išlaidoms, taip pat su Programos administravimu susijusių tyrimų ir projektų įgyvendinimo audito paslaugų apmokėjimui). Atskaičius Programos administravimui skirtą sumą, Programos lėšos Programos projektams finansuoti paskirstomos taip:

7.1. kūrybinės veiklos projektams – 45 procentai Programos lėšų;

7.2. autorių teisių ir gretutinių teisių apsaugos projektams – 55 procentai Programos lėšų.

8. Programos apraše vartojamos sąvokos:

8.1. Autorių teisių ir gretutinių teisių apsaugos projektas – apibrėžta laike kryptingos veiklos neskaidoma priemonių visuma, kurios tikslas – suteikti paslaugas arba sukurti produktus, skatinančius teisėtą kūrinių ir gretutinių teisių objektų prieigą, naujus teisių licencijavimo modelius, visuomenės švietimą autorių teisių ir gretutinių teisių srityje ir šių teisių gynimą;

8.2. Kūrybinės veiklos projektas – apibrėžta laike kryptingos veiklos neskaidoma priemonių visuma, kurios tikslas – sukurti visuomenės kultūriniams, meniniams ir švietėjiškiems poreikiams įgyvendinti skirtą kultūros produktą arba suteikti kultūros paslaugą, užtikrinti atlygį autoriams ir atlikėjams, skatinti kūrybingumą ir kūrybinių industrijų plėtrą;

8.3. Projekto įgyvendinimo terminas – kalendorine data apibrėžtas laikotarpis, skirtas projekto veikloms įgyvendinti, kurio pradžia ir pabaiga nurodyta projekto dalinio finansavimo sutartyje;

8.4. Kitos Programos apraše vartojamos sąvokos yra apibrėžtos Autorių teisių ir gretutinių teisių įstatyme ir Tvarkos apraše.

II SKYRIUS

FINANSUOJAMI PROGRAMOS PROJEKTAI

9. Įgyvendinant Programos aprašo 5.1 papunktyje numatytą Programos tikslą, gali būti finansuojami kūrybinės veiklos projektai, skirti:

9.1. knygų, katalogų ir kitų leidinių, taip pat meno kritikos straipsnių ir apžvalgų apie Lietuvos kultūros raidai svarbius menininkus ir jų kūrybą leidybai;

9.2. koncertų, spektaklių, konkursų, vaizduojamojo meno ir kitų kūrinių parodų ar kitų viešo kūrinių atlikimo ar viešo rodymo renginių, kuriais ugdoma pagarba autorių teisėms ir gretutinėms teisėms bei skatinama šių teisių apsauga, organizavimui;

9.3. jaunųjų autorių ir atlikėjų profesionalaus kūrybinio meistriškumo skatinimo, kūrybinio ugdymo stovyklų, konkursų, festivalių ir kitų profesionalią kūrybinę veiklą skatinančių renginių organizavimui, taip pat jaunųjų autorių ir atlikėjų dalyvavimui tarptautiniuose autorių ir atlikėjų kūrybinio meistriškumo konkursuose;

9.4. kino filmų teisėtai sklaidai skaitmeninėje aplinkoje (kompiuterių tinklais (internete) ir kitomis priemonėmis);

9.5. kitų visuomenės kultūriniams, meniniams ir švietėjiškiems poreikiams įgyvendinti skirtų kultūros produktų sukūrimui ar kultūros paslaugų suteikimui, sudarant sąlygas menininkams kurti, gauti deramą atlygį ir pristatyti visuomenei savo kūrinius.

10. Įgyvendinant Programos aprašo 5.2 papunktyje numatytą Programos tikslą, gali būti finansuojami autorių teisių ir gretutinių teisių apsaugos projektai, skirti:

10.1. interneto svetainių, suteikiančių visuomenei teisėtą literatūros, mokslo ir meno kūrinių prieigą, kūrimui, įdiegimui ir palaikymui;

10.2. visuomenei viešai prieinamų duomenų bazių, kuriose surinkta ir susisteminta informacija apie literatūros, mokslo ir meno kūrinius ar gretutinių teisių objektus, teisių turėtojus ir teisių valdymą, kūrimui ir plėtojimui;

10.3. naujų autorių teisių ir gretutinių teisių kolektyvinio administravimo sistemų ir licencijavimo modelių, skatinančių žinių visuomenės plėtrą ir skaitmeninį teisių valdymą, kūrimui ir įgyvendinimui, taip pat kūrinių ir gretutinių teisių objektų panaudojimo identifikavimo ir monitoringo sistemų kūrimui ir palaikymui;

10.4. kultūros, švietimo ir mokslo įstaigų kolekcijose esančių nenustatytų teisių turėtojų kūrinių (išleistų rašytinių kūrinių, audiovizualinių kūrinių ir fonogramų) teisių turėtojų paieškai ir paieškos dokumentų saugojimui;

10.5. tarptautinių ir nacionalinių mokslinių konferencijų ir seminarų intelektinės nuosavybės teisių klausimais, taip pat seminarų ir mokymų, skirtų teisėsaugos institucijų darbuotojams, organizavimui;

10.6. visuomenės švietimo intelektinės nuosavybės teisių klausimais programų, taip pat neformaliojo švietimo vaikų ir jaunimo ugdymui skirtų programų parengimui ir įgyvendinimui;

10.7. antipiratinių akcijų (socialinės reklamos, informacijos žiniasklaidos priemonėse ir kt.), kuriomis skatinamas teisėtas kūrinių naudojimas ir ugdoma pagarbą intelektinei nuosavybei, organizavimui ir įgyvendinimui.

11. Skiriant Programos lėšas kūrybinės veiklos projektams, prioritetas teikiamas:

11.1. projektams, užtikrinantiems deramą atlygį autoriams ir atlikėjams bei skatinantiems jų kūrybingumą;

11.2. projektams, skatinantiems jaunųjų menininkų profesionalią kūrybinę veiklą ir jos rezultatų sklaidą;

11.3. projektams, užtikrinantiems Lietuvos kūrybinių industrijų paslaugų ir produktų žinomumą bei prieinamumą visuomenei.

12. Skiriant Programos lėšas autorių teisių ir gretutinių teisių apsaugos projektams, prioritetas teikiamas projektams, skatinantiems naujus autorių teisių ir gretutinių teisių licencijavimo modelius, reikšmingus kūrinių teisėtos prieigos plėtrai ir bendros Europos Sąjungos skaitmeninės rinkos kūrimui, socialinės reklamos projektams bei neformaliojo vaikų ir jaunimo ugdymui skirtų programų parengimo bei įgyvendinimo projektams.

III SKYRIUS

PARAIŠKŲ PROJEKTAMS FINANSUOTI TEIKIMO TVARKA IR

SĄLYGOS

13. Paraiškas projektų daliniam finansavimui iš Programos lėšų gali teikti teisės aktų nustatyta tvarka registruoti juridiniai asmenys (toliau – pareiškėjai).

14. Paraiškos priimamos kartą per kalendorinius metus Kultūros ministerijai paskelbus apie jų priėmimą Kultūros ministerijos interneto svetainėje www.lrkm.lt. Nuo 2016 metų nustatomas konkretus paraiškų priėmimo terminas, kuris prasideda kovo 1 d. ir baigiasi balandžio 15 dieną. Skelbime apie paraiškų priėmimą nurodoma:

14.1. terminas paraiškoms pateikti;

14.2. paraiškų priėmimo laikas ir vieta;

14.3. paraiškų pateikimo būdas;

14.4. dokumentai, kurie privalo būti pateikti kartu su paraiška;

14.5. už programos administravimą atsakingas darbuotojas bei jo kontaktai;

14.6. kita reikalinga informacija.

15. Paraiškos projektams rengiamos pagal kultūros ministro nustatytą paraiškos formą ir teikiamos Kultūros ministerijai patvirtintos pareiškėjo vadovo ar jo įgalioto asmens parašu ir antspaudu, jeigu juridinis asmuo privalo jį turėti. Paraiškoje turi būti aiškiai įvardinta, kuriai projekto kategorijai (kūrybinės veiklos ar autorių teisių ir gretutinių teisių apsaugos) priskiriamas projektas, kuriam prašoma finansavimo. To paties projekto paraiška daliniam finansavimui gauti negali būti teikiama į kitas Kultūros ministerijos strateginiame plane nurodytas programas, taip pat Lietuvos kultūros tarybos ir Lietuvos kino centro prie Kultūros ministerijos (toliau – Lietuvos kino centras) programas.

16. Kartu su paraiška turi būti pateikiama pareiškėjo vadovo parašu patvirtinta įstatų/nuostatų kopija, jeigu šie dokumentai nėra viešai prieinami interneto tinkle.

17. Programos aprašo 15 ir 16 punktuose nurodytus dokumentus pareiškėjas pristato į Kultūros ministeriją arba siunčia paštu adresu: Kultūros ministerija, J. Basanavičiaus g. 5, LT-01118 Vilnius.

18. Paraiškos pateikimo kalendorinė data laikoma pristatymo Kultūros ministerijai data, o jeigu siunčiama paštu, pašto spaude pažymėta išsiuntimo data.

19. Paraiška nesvarstoma, jeigu nustatyta bent viena iš šių aplinkybių:

19.1. paraiška pateikta pasibaigus Kultūros ministerijos nustatytam paraiškų pateikimo terminui;

19.2. paraiška pateikta finansuoti (kompensuoti) jau įgyvendinto projekto išlaidas;

19.3. paraiškoje numatytam projektui vykdyti buvo skirtas finansavimas iš kitų Kultūros ministerijos strateginiame veiklos plane nurodytų programų, Lietuvos kultūros tarybos ar Lietuvos kino centro programų;

19.4. paraiška neatitinka kultūros ministro nustatytos paraiškos formos reikalavimų ir/ar kitų konkurso skelbime nurodytų reikalavimų ir šie paraiškos trūkumai nebuvo pašalinti per 5 darbo dienas nuo tos dienos, kai paraišką pateikęs juridinis asmuo gavo Kultūros ministerijos elektroninį pranešimą;

19.5. pareiškėjas nėra įvykdęs sutartinių įsipareigojimų, susijusių su anksčiau Kultūros ministerijos iš dalies finansuotu projektu, kurio įgyvendinimo terminas paraiškos pateikimo metu jau yra pasibaigęs.

IV SKYRIUS

PARAIŠKŲ SVARSTYMO TVARKA IR VERTINIMO KRITERIJAI

20. Paraiškas svarsto ir teikia rekomendacijas kultūros ministrui dėl projektų dalinio finansavimo Kūrybinės veiklos, autorių teisių ir gretutinių teisių apsaugos programos ekspertų komisija (toliau – komisija), kurios sudėtį dvejiems metams įsakymu tvirtina kultūros ministras. Komisija susideda iš 15 narių – komisijos pirmininko ir dviejų komisijos ekspertų grupių:

20.1. komisijos kūrybinės veiklos ekspertų grupės, susidedančios iš 7 narių, iš kurių 2 narius skiria kultūros ministras, kitus 5 narius rekomenduoja Lietuvos meno kūrėjų asociacija ir kolektyvinio teisių administravimo asociacijos;

20.2. komisijos autorių teisių ir gretutinių apsaugos ekspertų grupės, susidedančios iš 7 narių, iš kurių 2 narius skiria kultūros ministras, kitus 5 narius (autorių teisių ir gretutinių specialistus bei šios srities mokslininkus) rekomenduoja kolektyvinio teisių administravimo asociacijos.

21. Komisijos ekspertų grupių narių (išskyrus komisijos ekspertų grupių narius – valstybės tarnautojus, kurie tiesiogiai dirba su Programos administravimu) darbas vertinant projektų paraiškas apmokamas iš Programos administravimui skirtų lėšų atsižvelgiant į ekspertų dalyvavimą ekspertų grupės posėdžiuose ir ekspertų užpildytas projektų vertinimo formas.

22. Komisijos darbui vadovauja ir pirmininkauja komisijos ekspertų grupių, numatytų Programos aprašo 20.1 ir 20.2 papunkčiuose, posėdžiams komisijos pirmininkas, kurį skiria kultūros ministras.

23. Komisijos ekspertų grupės narys neturi teisės svarstyti projekto paraiškos ir teikti pasiūlymų dėl projekto finansavimo, jeigu:

23.1. jis yra projektą vykdysiančio pareiškėjo darbuotojas arba steigėjas;

23.2. jis yra išrinktas į projektą vykdysiančio pareiškėjo valdymo organus;

23.3. jis yra projektą vykdysiančio pareiškėjo kūrybinės grupės narys ar ketina dalyvauti projekte;

23.4. jis susijęs giminystės ryšiais su projektą vykdysiančio pareiškėjo darbuotojais ar steigėjais;

23.5. yra kitų aplinkybių dėl kurių gali kilti viešo ir privataus intereso konfliktas.

24. Jeigu komisijos ekspertų grupės narys prieš projektų svarstymą nepraneša apie privačių ir viešųjų interesų konfliktą bei nenusišalina nuo projektų svarstymo, kilus konfliktui jo balsavimas anuliuojamas.

25. Komisijos ekspertų grupių posėdžiai ir sprendimai yra teisėti, kai posėdyje dalyvauja ne mažiau kaip 2/3 komisijos ekspertų grupės narių. Negalintys dalyvauti posėdyje komisijos ekspertų grupės nariai iki posėdžio pradžios gali pateikti nuomonę raštu posėdžio darbotvarkėje numatytais klausimais. Komisijos ekspertų grupė sprendimus priima posėdyje dalyvaujančių narių balsų dauguma. Balsams pasiskirsčius po lygiai, lemia komisijos pirmininko balsas.

26. Komisijos sekretorius, kuris yra Kultūros ministerijos valstybės tarnautojas arba darbuotojas, nėra komisijos narys ir neturi balso teisės.

27. Komisijos sekretorius:

27.1. priima ir registruoja projektų paraiškas, atlieką jų pradinį administracinį vertinimą vadovaudamasis Aprašo 19 punkto nuostatomis ir teikia jas svarstyti komisijos ekspertų grupėms;

27.2. informuoja pareiškėjus (elektroniniu paštu) apie paraiškas, neatitinkančias Programos apraše numatytų reikalavimų, priima ir registruoja patikslintas projektų paraiškas;

27.3. organizuoja komisijos ekspertų grupių posėdžius ir juos protokoluoja;

27.4. koordinuoja sutarčių, sudaromų su projektų vykdytojais, ir sąmatų parengimą (prireikus sutarčių ir sąmatų tikslinimą);

27.5. atlieka pirminį projektų ataskaitų atitikties vertinimą.

28. Komisijos ekspertų grupės nariai vertina projektus balais, kurie įrašomi į kultūros ministro nustatytos formos projektų vertinimo formas, atsižvelgdami į šiuos kriterijus:

28.1. Programos aprašo 5 punkte numatytus Programos tikslus, 9 ir 10 punktuose numatytų Programos projektų aprašymus bei 11 ir 12 punktuose numatytus projektų prioritetus;

28.2. projekto kokybę – originalumą, numatomus rezultatus, projekto veiklos rezultatų tvarumą ir tęstinumą;

28.3. numatomų projekto rezultatų išliekamąją vertę kultūros raidai bei autorių teisių ir gretutinių teisių apsaugos tobulinimui;

28.4. projekto tikslinių grupių ir projekto veiklų geografinę aprėptį;

28.5. projekto sąmatos pagrįstumą ir papildomus projekto finansavimo šaltinius;

28.6. projekto vykdytojų patirtį vykdant panašaus pobūdžio projektus ir reputaciją naudojant kūrinius.

29. Projektams, surinkusiems mažiau nei 50 procentų galimų balų skaičiaus, komisijos ekspertų grupės nerekomenduoja suteikti finansavimo.

V SKYRIUS

LĖŠŲ SKYRIMO PROJEKTAMS TVARKA

30. Projektui gali būti skiriama ne daugiau kaip 80 procentų Programos lėšų. Kitą projektui įgyvendinti būtinų lėšų dalį turi padengti projekto vykdytojas savo lėšomis arba teisės aktų nustatyta tvarka iš kitų finansavimo šaltinių gautomis lėšomis.

31. Finansuojamos tik tinkamos projekto veiklų išlaidos. Išlaidų tinkamumas nustatomas remiantis šiais kriterijais:

31.1. išlaidos tiesiogiai susijusios su projektu ir būtinos jo įgyvendinimui;

31.2. išlaidos patiriamos projekto įgyvendinimo laikotarpiu, kurio terminas apibrėžiamas projekto dalinio finansavimo sutartyje ir negali būti ilgesnis, kaip vieneri kalendoriniai metai, skaičiuojant nuo sutartyje numatytos projekto įgyvendinimo termino pradžios;

31.3. išlaidų paskirtis atitinka sąmatoje prie sutarties nurodytas išlaidas;

31.4. išlaidos aiškiai identifikuojamos ir pagrįstos teisės aktų reikalavimus atitinkančiais apskaitos dokumentais.

32. Visi projekto finansavimo šaltiniai turi būti nurodyti ir išskaidyti projekto paraiškos sąmatoje pagal atskirus sąmatos išlaidų straipsnius:

32.1. paslaugų išlaidos (patalpų nuomos, transporto ir technikos nuomos, vertimo, reklamos, fotografijos, redagavimo, kopijavimo ir kitos paslaugos);

32.2. prekių išlaidos (projekto tikslams pasiekti būtinų prekių įsigijimo išlaidos);

32.3. komandiruočių išlaidos ir kviestinių projekto dalyvių išlaidos (projekto tikslams pasiekti būtinos kelionės ir nakvynės išlaidos). Iš Programos lėšų apmokamos tik ekonominės klasės tarptautinių kelionių išlaidos. Į užsienio komandiruotes vykstančių asmenų dienpinigiai ir gyvenamojo ploto nuomos išlaidos apmokamos vadovaujantis Lietuvos Respublikos finansų ministro 1996 m. lapkričio 21 d. įsakymo Nr. 116 „Dėl dienpinigių ir gyvenamojo ploto nuomos normų vykstantiems į užsienio komandiruotes“ nustatytas dienpinigių ir gyvenamojo ploto nuomos normas vykstantiems į užsienio komandiruotes;

32.4. atlyginimų su mokesčiais išlaidos – autorinių atlyginimų autoriams (autorinis atlyginimas literatūros, meno ar mokslo kūrinių autoriams (bendraautoriams) už kūrinių sukūrimą ar teisių projekte naudoti anksčiau sukurtus kūrinius suteikimą), atlyginimų atlikėjams (atlyginimas atlikėjui (atlikėjams) už tiesioginį (gyvą) kūrinių atlikimą ar atlyginimas už suteiktas teises projekte panaudoti atlikimo įrašus) ir atlyginimų, mokamų pagal atlygintinų paslaugų sutartis, išlaidos;

32.5. administravimo išlaidos (pareiškėjo paskirto projekto vadovo ir kitų projekto vykdyme dalyvaujančių darbuotojų darbo užmokesčio, biuro nuomos, komunalinių ir ryšių paslaugų, kanceliarinių prekių išlaidos), kurios gali sudaryti iki 10 procentų visos iš Programos lėšų prašomos projekto išlaidų sumos;

32.6. kitos išlaidos, kurių nebuvo galima numatyti projekto paraiškoje (projekto tikslams pasiekti būtinos, kituose sąmatos straipsniuose neidentifikuotos, išlaidos), kurios gali sudaryti iki 10 procentų visos iš Programos lėšų prašomos projekto išlaidų sumos.

33. Netinkamos finansuoti išlaidos negali būti įtrauktos į sąmatą. Programos lėšos neskiriamos:

33.1. pastatams statyti, rekonstruoti ar remontuoti;

33.2. materialiam turtui įsigyti, jeigu jo vertė yra didesnė nei 500 eurų;

33.3. asociacijų ar kitų organizacijų veiklai finansuoti ir nario mokesčiams mokėti;

33.4. baudoms, delspinigiams ir paskolų palūkanoms mokėti, skolų ar bylinėjimosi išlaidoms padengti;

33.5. pridėtinės vertės mokesčiui, kuris teisės aktų nustatyta tvarka gali būti įtrauktas į pridėtinės vertės mokesčio atskaitą, sumokėti.

34. Lėšas atrinktiems projektams iš dalies finansuoti įsakymu skiria kultūros ministras, atsižvelgdamas į komisijos ekspertų grupių rekomendacijas. Kultūros ministro įsakyme nurodomas projekto vykdytojas, projekto kategorija (kūrybinės veiklos ar autorių teisių ir gretutinių teisių apsaugos projektas), projekto pavadinimas, projektui skiriama Programos lėšų suma.

35. Apie Programos lėšų skyrimą projektui arba atsisakymą skirti lėšas pareiškėjai informuojami elektroniniu paštu per 5 darbo dienos nuo kultūros ministro įsakymo įsigaliojimo dienos. Kultūros ministro įsakymas dėl lėšų skyrimo projektams yra skelbiamas Kultūros ministerijos interneto svetainėje.

36. Projektų finansavimas vykdomas pagal Kultūros ministerijos ir projekto vykdytojo, kuriam skiriamos lėšos, sudarytą kultūros ministro nustatytos formos projekto dalinio finansavimo sutartį. Sutartyje nurodomi projekto įgyvendinimo terminai, lėšų skyrimo tvarka, atsiskaitymas, šalių atsakomybė už sutarties nevykdymą ir kitos sąlygos. Prie sutarties pridedama detali projektui skirtų lėšų išlaidų sąmata, kuri yra neatskiriama sutarties dalis.

37. Lėšos pervedamos į projekto vykdytojo atskirą sąskaitą, skirtą Programos lėšoms.

38. Jeigu įgyvendinant projektą iškyla poreikis keisti lėšų paskirstymą pagal atskirus sąmatos išlaidų straipsnius, toks pakeitimas nederinamas su Kultūros ministerija, jei skirtumas (nukrypimas) tarp sąmatos straipsniui skirtų ir planuojamų naudoti lėšų neviršija 10 procentų ribos.

39. Jeigu skirtumas tarp skirtų ir planuojamų naudoti lėšų sąmatos straipsnyje gali viršyti 10 procentų arba dėl objektyvių priežasčių gali keistis išlaidų rūšis, projekto vykdytojas privalo tikslinti sąmatą, bet ne vėliau nei likus 10 darbo dienų iki sutartyje nustatyto projekto įvykdymo termino pabaigos. Kultūros ministerijai pateikiamas argumentuotas prašymas su patikslinta projekto išlaidų sąmata. Sprendimą dėl sąmatos tikslinimo priima kultūros ministras ar jo įgaliotas asmuo per 10 darbo dienų nuo tos dienos, kai Kultūros ministerija gavo projekto vykdytojo prašymą.

40. Praleidus sąmatos tikslinimo terminą ar kitaip pažeidus sąmatos tikslinimo tvarką, sąmatos tikslinti negalima. Tokiu atveju išlaidos, viršijančios leidžiamus nukrypimus, pripažįstamos netinkamomis ir turi būti grąžintos Kultūros ministerijai per 30 kalendorinių dienų nuo tos dienos, kai pasibaigė sutartyje numatytas projekto įgyvendinimo terminas.

VI SKYRIUS

ATSISKAITYMAS UŽ PROJEKTAMS SKIRTŲ LĖŠŲ PANAUDOJIMĄ IR PROJEKTŲ REZULTATUS

41. Projekto išlaidos teisės aktų nustatyta tvarka turi būti įtrauktos į projekto vykdytojo buhalterinę apskaitą, pagrįstos ir patvirtintos atitinkamais išlaidas pateisinančiais ir išlaidų apmokėjimą įrodančiais dokumentais, turinčiais teisės aktais nustatytus apskaitos dokumentams privalomus rekvizitus.

42. Projekto išlaidų tinkamumas nustatomas remiantis Programos aprašo 31 punkte numatytais kriterijais.

43. Nepanaudotas lėšas projekto vykdytojas grąžina Kultūros ministerijai per 30 kalendorinių dienų nuo tos dienos, kai pasibaigė sutartyje numatytas projekto įgyvendinimo terminas.

44. Projekto vykdytojas, žinodamas, kad projekto dėl objektyvių priežasčių negalės įvykdyti laiku, dar nepasibaigus sutartyje numatytam terminui, turi kreiptis į Kultūros ministeriją prašydamas pratęsti sutartį. Projekto įgyvendinimo terminas gali būti pratęstas tik išimtinais atvejais, projekto vykdytojui pateikus pagrįstas vėlavimo priežastis ir informaciją apie jau pasiektus dalinius projekto tikslus. Sprendimą dėl projekto įgyvendinimo termino pratęsimo Kultūros ministerija priima ir informuoja projekto vykdytoją per 10 darbo dienų nuo tos dienos, kai buvo gautas projekto vykdytojo prašymas pratęsti projekto įgyvendinimo terminą.

45. Projekto vykdytojas, įvykdęs projektą, atsiskaito Kultūros ministerijai už panaudotas Programos lėšas ir projekto veiklos rezultatus per 30 kalendorinių dienų nuo sutartyje nurodyto projekto įgyvendinimo termino pabaigos pateikdamas šiuos dokumentus:

45.1. kultūros ministro nustatytos formos projekto įvykdymo ataskaitą;

45.2. kultūros ministro nustatytos formos projekto įvykdymo faktines išlaidas patvirtinančių dokumentų sąrašą.

46. Projekto vykdytojas projekto įvykdymo ataskaitą pristato Kultūros ministerijai arba siunčia registruotu paštu adresu: Kultūros ministerija, J. Basanavičiaus g. 5, LT-01118 Vilnius.

47. Kultūros ministerijai pareikalavus, projekto vykdytojas per 10 darbo dienų nuo tos dienos, kai buvo gautas Kultūros ministerijos rašytinės formos reikalavimas, turi patikslinti Programos apraše nurodytų reikalavimų neatitinkančią ataskaitą ir pateikti Kultūros ministerijai visų išlaidas pateisinančių ir apmokėjimą įrodančių dokumentų patvirtintas kopijas, įskaitant dokumentų, įrodančių projekto vykdytojo lėšų dalies panaudojimą, patvirtintas kopijas.

48. Projekto vykdytojas, neteisėtai panaudojęs projekto įgyvendinimui skirtas Programos lėšas ar pažeidęs sutartyje nustatytą finansavimo arba atsiskaitymo tvarką, Kultūros ministerijos reikalavimu privalo grąžinti neteisėtai panaudotas Programas lėšas Kultūros ministerijai. Programos lėšos, negrąžintos per Kultūros ministerijos nustatytą terminą, išieškomos teisės aktų nustatyta tvarka.

49. Projekto vykdytojas, pažeidęs Programos aprašo ir/ar sutarties reikalavimus, atsako teisės aktų nustatyta tvarka ir praranda teisę trejus metus teikti paraiškas ir gauti finansavimą iš Programos lėšų.

VII SKYRIUS

BAIGIAMOSIOS NUOSTATOS

50. Projekto vykdytojas privalo kaupti ir penkerius metus saugoti su projekto įgyvendinimu susijusią informaciją bei finansinius ir kitus dokumentus.

51. Projektų dokumentai (projektų paraiškos ir jų registras, komisijos ekspertų grupių posėdžių protokolai ir jų registras, sutartys ir sutarčių registras, projektų ataskaitos ir jų registras) saugomi Kultūros ministerijoje. Šių dokumentų saugojimo terminai teisės aktų nustatyta tvarka nustatomi Kultūros ministerijos dokumentacijos planuose.

52. Pareiškėjams ir projektų vykdytojams Kultūros ministerija teikia informaciją tik dėl sprendimų, susijusių su jų pateiktomis paraiškomis ar vykdomais projektais. Tretiesiems asmenims ši informacija neteikiama, išskyrus teisės aktais nustatytus atvejus.

53. Pareiškėjų ir projektų vykdytojų skundai teikiami ir nagrinėjami teisės aktų nustatyta tvarka.

________________________

PATVIRTINTA

Lietuvos Respublikos kultūros ministro

2015 m. rugsėjo 14 d. įsakymu Nr. ĮV-614

(Kūrybinės veiklos, autorių teisių ir gretutinių teisių apsaugos programos projekto įvykdymo ataskaitos forma)

___________________________________________________

(Projekto vykdytojo teisinė forma, pavadinimas, kodas)

_______________________________________________________

(Projekto vykdytojo adresas, telefonas, el. pašto adresas)

______________________________________________________________

(Projekto kategorija: kūrybinės veiklos ar autorių teisių ir gretutinių teisių apsaugos projektas)

Lietuvos Respublikos kultūros ministerijai

Jono Basanavičiaus g. 5,

LT-01118 Vilnius

PROJEKTO ____________________________________________________________ ĮVYKDYMO

(projekto pavadinimas)

ATASKAITA

____________ Nr. _____

(data)

Sutartyje (____________, Nr. _____) nurodytas projekto įgyvendinimo terminas: 20__ m. ________ __ d.

(data)	(data)

Projekto įvykdymo rezultatai:

Projekto detalus aprašymas
Projekto tikslų, uždavinių įgyvendinimas (įgyvendinimo data, vieta ir kt.)
Pasiekti projekto rezultatai skaičiais (dalyvių skaičius, leidinių skaičius, kiti rodikliai)
Projekto sklaida Lietuvoje ir/ar užsienio šalyse
Informacija apie projektą viešojo informavimo priemonėse
Informacija apie kitus projekto rėmėjus, jų finansinis indėlis
Informacija apie iš projekto gautas faktines pajamas

Patvirtiname, kad projekto vykdymui skirtos lėšos____________________________________

(suma skaičiais ir žodžiais)

panaudotos pagal paskirtį sąmatoje prie 20__ m. _____ mėn._ d. sutarties Nr._________ nurodytoms išlaidoms padengti.

(Nepanaudotos lėšos _____________________________________________________	(suma skaičiais ir žodžiais)

grąžintos į Kultūros ministerijos sąskaitą _______________________________________.)

(grąžinimo dokumento data ir Nr. )

Išlaidų sumos atitinka išlaidas pateisinančius dokumentus, nurodytus faktines projekto išlaidas patvirtinančių dokumentų sąraše. Visos Kultūros ministerijos skirtos lėšos panaudotos projekto tikslui pasiekti.

Projekto vykdytojas _____________ ____________________________________________

(parašas)	(vardas ir pavardė)

Vyriausiasis buhalteris (finansininkas) _____________ ____________________________________

(parašas)	(vardas ir pavardė)

Ataskaitą užpildęs asmuo _______________________________ ________________________

(vardas ir pavardė) (tel., el. pašto adresas)

ATASKAITĄ PRIĖMĖ:

_____________________________________________________________________________

(Kultūros ministerijos valstybės tarnautojo (darbuotojo) pareigų pavadinimas)

_______________________________________

(parašas)

_______________________________________

(vardas ir pavardė)

PATVIRTINTA

Lietuvos Respublikos kultūros ministro

2015 m. rugsėjo 17 d. įsakymu Nr. ĮV-614

(Kūrybinės veiklos, autorių teisių ir gretutinių teisių apsaugos programos

dalinio finansavimo projektų (kūrybinės veiklos) vertinimo forma)

Projekto kategorija _____________________________________________ (Įrašyti, ar šis projektas priskiriamas kūrybinės veiklos ar autorių teisių ir gretutinių teisių apsaugos projektui)

Projekto pavadinimas______________________________________________________________________

Kūrybinės veiklos, autorių teisių ir gretutinių teisių apsaugos programos ekspertų komisijos nario vardas, pavardė__________________________________________________________________

Eil. Nr.	Kriterijai	Galimas balų skaičius	Skirtas balų skaičius
I KŪRYBINIAI KRITERIJAI
1.	Projekto atitikimas Programos tikslams	0-5
2.	Projekto originalumas, numatomi rezultatai, projekto veiklos rezultatų tvarumas ir tęstinumas	0-5
3.	Projekto išliekamoji vertė kultūros raidai	0-5
Iš viso:
II PROJEKTO VADYBOS KRITERIJAI
4.	Projekto sąmatos pagrįstumas ir papildomi finansavimo šaltiniai	0-5
5.	Projekto vykdytojų patirtis vykdant panašaus pobūdžio projektus ir reputacija naudojant kūrinius	0-5
Iš viso:
III ATITIKIMAS FINANSAVIMO PRIORITETAMS
6.	Projektas užtikrins deramą atlygį autoriams ir/ar atlikėjams, skatina kūrybingumą	0-5
7.	Projektas skatins jaunųjų menininkų profesionalią kūrybinę veiklą ir jos rezultatų sklaidą	0-5
8.	Projektas užtikrins Lietuvos kūrybinių industrijų paslaugų ir produktų žinomumą bei prieinamumą visuomenei.	0-5
Iš viso:
Bendras projekto vertinimas:

_________________________

PATVIRTINTA

Lietuvos Respublikos kultūros ministro

2015 m. rugsėjo 17 d. įsakymu Nr. ĮV-614

Kūrybinės veiklos, autorių teisių ir gretutinių teisių apsaugos programos

dalinio finansavimo projektų (autorių teisių ir gretutinių teisių apsaugos) vertinimo forma

Projekto pavadinimas______________________________________________________________________

Kūrybinės veiklos, autorių teisių ir gretutinių teisių apsaugos programos ekspertų komisijos nario vardas, pavardė__________________________________________________________________

Eil. Nr.	Kriterijai	Galimas balų skaičius	Skirtas balų skaičius
I KŪRYBINIAI KRITERIJAI
1.	Projekto atitikimas Programos tikslams	0-5
2.	Projekto originalumas, numatomi rezultatai, projekto veiklos rezultatų tvarumas ir tęstinumas	0-5
3.	Projekto išliekamoji vertė autorių teisių ir gretutinių teisių apsaugos tobulinimui	0-5
Iš viso:
II PROJEKTO VADYBOS KRITERIJAI
4.	Projekto sąmatos pagrįstumas ir papildomi finansavimo šaltiniai	0-5
5.	Projekto vykdytojų patirtis vykdant panašaus pobūdžio projektus ir reputacija naudojant kūrinius	0-5
Iš viso:
III ATITIKIMAS FINANSAVIMO PRIORITETAMS
6.	Projekte numatyti nauji autorių teisių ir gretutinių teisių licencijavimo modeliai, reikšmingi kūrinių teisėtos prieigos plėtrai ir bendros Europos Sąjungos skaitmeninės rinkos kūrimui	0-5
7.	Projekte numatyta autorių teisių apsaugos socialinė reklama	0-5
8.	Projektas skirtas neformaliojo vaikų ir jaunimo ugdymui intelektinės nuosavybės teisių klausimais	0-5
Iš viso:
Bendras projekto vertinimas:

_________________________

PATVIRTINTA

Lietuvos Respublikos kultūros ministro

2015 m. rugsėjo 17 d. įsakymu Nr. ĮV-614

(Kūrybinės veiklos, autorių teisių ir gretutinių teisių apsaugos programos projekto išlaidų sąmatos forma)

TVIRTINU

Lietuvos Respublikos kultūros ministerija

____________________________________

(pareigų pavadinimas)

___________________________________

(parašas)

_____________________________________

(vardas, pavardė)

___________________________________________________

(projekto pavadinimas)

_____________________________________________________________________________

(Projekto kategorija: ar šis projektas priskiriamas kūrybinės veiklos ar autorių teisių ir gretutinių teisių apsaugos projektui)

SĄMATA

Atlyginimų su mokesčiais išlaidos - autorinių atlyginimų autoriams (autorinis atlyginimas literatūros, meno ar mokslo kūrinių autoriams (bendraautoriams) už kūrinių sukūrimą ar teisių projekte naudoti anksčiau sukurtus kūrinius suteikimą), atlyginimų atlikėjams (atlyginimas atlikėjui (atlikėjams) už tiesioginį (gyvą) kūrinių atlikimą ar atlyginimas už suteiktas teises projekte panaudoti atlikimo įrašus) ir atlyginimų, mokamų pagal atlygintinų paslaugų sutartis, išlaidos
Suma, Eur
1.
2.
3.
4.
Iš viso:
Paslaugų išlaidos (patalpų nuomos, transporto ir technikos nuomos, vertimo, reklamos, fotografijos, redagavimo, kopijavimo ir kitos paslaugos)
Suma, Eur
1.
2.
3.
4.
5.
Iš viso:
Prekių išlaidos (projekto tikslams pasiekti būtinų prekių įsigijimo išlaidos). Programos lėšos neskiriamos ilgalaikiam materialiam turtui įsigyti, jeigu jo vertė yra didesnė nei 500 eurų.
Suma, Eur
1.
2.
3.
4.
Iš viso:
Komandiruočių išlaidos ir kviestinių projekto dalyvių išlaidos (projekto tikslams pasiekti būtinos kelionės ir nakvynės išlaidos)
Suma, Eur
1.
2.
3.
4.
Iš viso:
Administravimo išlaidos (pareiškėjo paskirto projekto vadovo ir kitų projekto vykdyme dalyvaujančių darbuotojų darbo užmokesčio, biuro nuomos, komunalinių ir ryšių paslaugų, kanceliarinių prekių išlaidos) - iki 10 procentų visos projekto išlaidų sumos
Suma, Eur
1.
2.
3.
4.
Iš viso:
Nenumatytos išlaidos (projekto tikslams pasiekti būtinos, kituose sąmatos straipsniuose neidentifikuotos, išlaidos) - iki 10 procentų visos projekto išlaidų sumos
Suma, Eur
1.
2.
3.
Iš viso:
Iš viso:

_________________________________	A. V. ________________

Projekto vykdytojo vadovo vardas ir pavardė	(parašas)

________________________________	________________

Projekto vykdytojo vyriausiojo buhalterio (finansininko) vardas ir pavardė	(parašas)

PATVIRTINTA

Lietuvos Respublikos kultūros ministro

2015 m. rugsėjo 17 d. įsakymu Nr. ĮV-614

(Kūrybinės veiklos, autorių teisių ir gretutinių teisių apsaugos programos projekto įvykdymo faktines išlaidas patvirtinančių dokumentų sąrašo forma)

(Projekto vykdytojo pavadinimas, teisinė forma)
(Projekto pavadinimas, sutarties data ir numeris)
(Projekto kategorija: kūrybinės veiklos ar autorių teisių ir gretutinių teisių apsaugos projektas)
FAKTINES IŠLAIDAS PATVIRTINANČIŲ DOKUMENTŲ SĄRAŠAS
Eil. Nr.	Išlaidos pagal patvirtintą sąmatą prie sutarties	Faktines išlaidas patvirtinantys dokumentai (sutartys, priėmimo–perdavimo aktai, sąskaitos, PVM sąskaitos faktūros, priskaitymo žiniaraštis ir kt.)	Išlaidų pavadinimas ir paskirtis

pavadinimas	suma eurais	data	numeris	pavadinimas	prekių ar paslaugų teikėjas	suma eurais

1	2	3	4	5	6	7	8	9
Iš viso:
Patvirtiname, kad šioje ataskaitoje nurodytos išlaidų sumos apmokėtos iš Kultūros ministerijos pervestų lėšų projektui vykdyti ir atitinka išlaidas pateisinančius dokumentus.
Projekto vykdytojo vadovas	______________________
(vardas ir pavardė, parašas)
Vyriausiasis buhalteris ( finansininkas)	______________________
(vardas ir pavardė, parašas)
(vardas ir pavardė, tel. Nr., el. pašto adresas)

ATASKAITĄ PRIĖMĖ:	PATIKRINO, AR LĖŠOS PANAUDOTOS PAGAL SUTARTYJE NUMATYTAS SĄLYGAS:
(Kultūros ministerijos valstybės tarnautojo ar darbuotojo, atsakingo už Programos vykdymą, pareigų pavadinimas, vardas ir pavardė)	(Kultūros ministerijos valstybės tarnautojo ar darbuotojo, atsakingo už Programos vykdymą, pareigų pavadinimas, vardas ir pavardė)
(parašas ir ataskaitos gavimo data)	(parašas, išvados ir perdavimo Buhalterinės apskaitos ir atskaitomybės skyriui data)

ATASKAITĄ PRIĖMĖ IR PATIKRINO:
(Kultūros ministerijos Buhalterinės apskaitos ir atskaitomybės
skyriaus valstybės tarnautojo ar darbuotojo pareigų pavadinimas,
vardas ir pavardė)
(Parašas, data ir išvados apie įtraukimą į apskaitą)
________________________________________
(Parašas, data ir išvados apie įtraukimą į apskaitą)

PATVIRTINTA

Lietuvos Respublikos kultūros ministro

2015 m. rugsėjo 17 d. įsakymu Nr. ĮV-614

(Kūrybinės veiklos, autorių teisių ir gretutinių teisių apsaugos programos projekto dalinio finansavimo sutarties forma)

SUTARTIS

20__ m. ________________ d. Nr. _______

Vilnius

Lietuvos Respublikos kultūros ministerija (toliau – Kultūros ministerija), atstovaujama __________________________, ir ___________________________________________________

(projekto vykdytojo pavadinimas)

(toliau – Projekto vykdytojas), atstovaujama (-as) _______________________________, sudarė šią sutartį.

1. Sutarties dalykas:

Šios sutarties dalykas yra Kūrybinės veiklos, autorių teisių ir gretutinių teisių apsaugos programos (toliau – Programa) projekto------------------------------------------------------------------------------------------------------------------------------------------------------------------------ (toliau – Projektas)

(projekto pavadinimas), kuris priskiriamas projekto kategorijai_______________________

(įrašyti ar kūrybinės veiklos ar autorių teisių ir gretutinių teisių apsaugos projektui)

dalinis finansavimas iš Programos lėšų ir Projekto įgyvendinimas.

2. Šalių įsipareigojimai:

2.1. Kultūros ministerija įsipareigoja:

2.1.1. vadovaujantis Lietuvos Respublikos kultūros ministro _____ m. _________d. įsakymo Nr._____ ____ p., iš dalies finansuoti šios sutarties 1 punkte nurodytą Projektą ir skirti šiam tikslui, atsižvelgiant į Projekto vykdytojo pateiktą sąmatą (kuri yra neatskiriama sutarties dalis),_____________________ (________________________________________________) eurų;

(suma skaičiais ir žodžiais)

2.1.2. pervesti Projekto vykdytojui____________________________________ lėšas į

(juridinio asmens kodas)

atskirą Programos lėšoms skirtą sąskaitą Nr. LT ______________________________, esančią ____________________, banko kodas _________________.

(banko pavadinimas)

2.2. Projekto vykdytojas įsipareigoja:

2.2.1. sutarties 1 punkte nurodytą Projektą pradėti vykdyti nuo _____________ ir baigti vykdyti iki ___________________

(projekto vykdymo laikotarpis negali būti ilgesnis, kaip vieneri kalendoriniai metai, skaičiuojant nuo sutartyje numatytos projekto įgyvendinimo termino pradžios)

pagal prie šios sutarties pridedamą sąmatą;

2.2.2. skirtas Programos lėšas naudoti tik pagal Kultūros ministerijos patvirtintą sąmatą ir tik tinkamoms Projekto išlaidoms padengti. Tinkamomis yra laikomos išlaidos:

2.2.2.1. tiesiogiai susijusios su Projekto vykdymu ir būtinos jo įgyvendinimui;

2.2.2.2. patiriamos Projekto veiklos vykdymo laikotarpiu, nurodytu šios sutarties 2.2.1 punkte;

2.2.2.3. atitinkančios sąmatoje prie sutarties nurodytą išlaidų paskirtį;

2.2.2.4. aiškiai identifikuojamos ir pagrįstos teisės aktų reikalavimus atitinkančiais apskaitos dokumentais.

2.2.3. Pasibaigus projektui iki _________________

(ne vėliau kaip per 30 kalendorinių dienų nuo sutartyje nurodyto projekto įgyvendinimo termino pabaigos)

pateikti Kultūros ministerijai:

2.2.3.1. kultūros ministro nustatytos formos Projekto įvykdymo ataskaitą;

2.2.3.2. kultūros ministro nustatytos formos Projekto įvykdymo faktines išlaidas patvirtinančių dokumentų sąrašą;

2.2.4. Projekto reklaminėje medžiagoje nurodyti, kad Projektas iš dalies finansuojamas iš Programos lėšų;

2.2.5. Kultūros ministerijai pareikalavus, per 10 darbo dienų nuo reikalavimo raštu gavimo dienos, pateikti Kultūros ministerijai visų išlaidas pateisinančių ir apmokėjimą įrodančių dokumentų patvirtintas kopijas;

2.2.6. nepanaudotas Projekto vykdymui Programos lėšas pasibaigus Projektui per 30 kalendorinių dienų nuo tos dienos, kai pasibaigė sutartyje numatytas projekto įgyvendinimo terminas grąžinti į Kultūros ministerijos sąskaitą (LT 95 7300 0100 0245 6617);

2.2.7. apskaitą, susijusią su Projekto įgyvendinimu, tvarkyti vadovaujantis Lietuvos Respublikos teisės aktais;

2.2.8. neperleisti jokių savo teisių ir įsipareigojimų, kylančių iš sutarties, tretiesiems asmenims.

3. Papildomos sutarties sąlygos:

3.1. Jeigu įgyvendinant Projektą iškyla poreikis keisti lėšų paskirstymą pagal atskirus sąmatos straipsnius, toks pakeitimas nederinamas su Kultūros ministerija, jei skirtumas (nukrypimas) tarp sąmatos straipsniui skirtų ir planuojamų naudoti lėšų neviršija 10 procentų ribos.

3.2. Jeigu skirtumas tarp skirtų ir planuojamų naudoti lėšų sąmatos straipsnyje gali viršyti 10 procentų ribą arba dėl objektyvių priežasčių gali keistis išlaidų rūšis, Projekto vykdytojas privalo tikslinti sąmatą, bet ne vėliau nei likus 10 darbo dienų iki sutarties 2.2.1 punkte nustatyto Projekto įvykdymo termino pabaigos. Kultūros ministerijai pateikiamas argumentuotas prašymas su patikslinta Projekto išlaidų sąmata.

3.3. Praleidus sąmatų tikslinimo terminą ar kitaip pažeidus sąmatų tikslinimo tvarką, sąmatų tikslinti negalima. Išlaidos, viršijančios leidžiamus nukrypimus, yra pripažįstamos netinkamomis ir turi būti grąžintos į šios sutarties 2.2.6 punkte nurodytą sąskaitą.

3.4. Skiriamos lėšos negali būti naudojamos kitiems tikslams, nei nurodyta šioje sutartyje. Kultūros ministerijai nustačius, kad Projekto vykdytojas pažeidė sutartyje nustatytą finansavimo ir atsiskaitymo tvarką, Projekto vykdytojas privalo grąžinti Kultūros ministerijai neteisėtai panaudotas Programos lėšas per Kultūros ministerijos nustatytą laikotarpį. Toks Projekto vykdytojas praranda teisę trejus metus teikti paraiškas ir gauti finansavimą iš Programos lėšų. Jeigu Projekto vykdytojas per Kultūros ministerijos nustatytą laikotarpį negrąžina nurodytų lėšų, jos išieškomos teisės aktų nustatyta tvarka.

3.5. Už įsipareigojimų nevykdymą ar netinkamą vykdymą šios sutarties šalys atsako Lietuvos Respublikos teisės aktų nustatyta tvarka.

3.6. Kultūros ministerija neatsako už sutarties vykdymo nesklandumus, kylančius dėl sutartyje neteisingai nurodytų Projekto vykdytojo rekvizitų bei duomenų. Už jų tikslumą atsako Projekto vykdytojas.

3.7. Jeigu viena iš šalių dėl nenumatytų priežasčių negali įvykdyti kurio nors šios sutarties punkto, nedelsdama raštu kreipiasi į kitą šalį dėl sutarties papildymo, pakeitimo ar nutraukimo.

3.8. Sutartis gali būti nutraukta:

3.8.1. rašytiniu sutarties šalių susitarimu;

3.8.2. vienos iš sutarties šalių rašytiniu reikalavimu, jei kita šalis nevykdo ar netinkamai vykdo šioje sutartyje nustatytus įsipareigojimus, apie tai raštu informuojant kitą šalį ne vėliau nei prieš 14 dienų iki numatomos sutarties nutraukimo dienos.

3.9. Sutarties papildymai, pakeitimai arba sutarties nutraukimas galioja tik raštu susitarus abiem šalims.

3.10. Ginčai dėl šios sutarties vykdymo sprendžiami šalių susitarimu, o nesusitarus – Lietuvos Respublikos įstatymų nustatyta tvarka.

3.11. Sutartį nutraukus dėl Projekto vykdytojo kaltės, Projekto vykdytojas privalo per 15 kalendorinių dienų grąžinti Kultūros ministerijai visą iš Programos lėšų pagal šią sutartį gautą sumą.

3.12. Sutartį nutraukus dėl Kultūros ministerijos kaltės, Kultūros ministerija pagal Projekto vykdytojo pateiktus atsiskaitymo dokumentus apmoka sąmatoje numatytas Projekto išlaidas, padarytas iki sutarties nutraukimo dienos, neviršijant šios sutarties 2.1.1 punkte numatytos sumos.

3.13. Sutartis sudaryta 2 (dviem) vienodą teisinę galią turinčiais egzemplioriais, po vieną kiekvienai šaliai.

3.14. Sutartis įsigalioja nuo jos pasirašymo dienos ir galioja iki šalys pilnai įvykdys savo įsipareigojimus, prisiimtus pagal šią sutartį.

4. Šalių rekvizitai:

Kultūros ministerija	Projekto vykdytojas

Kodas 188683671	________________________________

J.Basanavičiaus g. 5, 01118 Vilnius

„Swedbank“, AB	________________________________

Sąsk. Nr. LT 95 7300 0100 0245 6617

Banko kodas 73000	________________________________

Tel. 8 5 219 3460	________________________________

Faksas 8 5 262 3120	________________________________

________________________________

(pareigų pavadinimas) A. V.	(pareigų pavadinimas) A. V.

(parašas)	(parašas)

(vardas ir pavardė)	(vardas ir pavardė)

PATVIRTINTA

Lietuvos Respublikos kultūros ministro

2015 m. rugsėjo 17 d. įsakymu Nr. ĮV-614

(Kūrybinės veiklos, autorių teisių ir gretutinių teisių apsaugos programos projekto

dalinio finansavimo paraiškos forma)

PARAIŠKA

Gauta (data)___________________ Paraiškos Nr.____________________

Projekto kategorija _____________________________________________ (Įrašyti, ar šis projektas priskiriamas kūrybinės veiklos ar autorių teisių ir gretutinių teisių apsaugos projektui)

1. INFORMACIJA APIE PAREIŠKĖJĄ

1.1. Pareiškėjo pavadinimas, teisinė forma, kodas ______________________________________

________________________________________________________________________________

1.2. Adresas, pašto indeksas _________________________________________________________

1.3. Telefonas ___________________ Faksas _______________El. pašto adresas______________

1.4. Paraiškėjo vadovo vardas ir pavardė __________________________

Telefonas __________________ Faksas _________________ El. pašto adresas________________

2. INFORMACIJA APIE PROJEKTĄ

Projekto pavadinimas
Bendra projekto vertė (Eur)
Prašoma suma (Eur)
Projekto partneriai ir jų finansinis indėlis (Eur)
Kiti projekto finansavimo šaltiniai ir iš jų numatomos gauti sumos (Eur), paslaugos
Projekto įgyvendinimo vieta
Projekto įgyvendinimo terminai
Projekto vadovas (pareigų pavadinimas, vardas ir pavardė, telefono numeris, el. pašto adresas)

3.	PROJEKTO APRAŠYMAS

Projekto tikslai ir uždaviniai
Projekto programa
Projekto įgyvendinimo planas
Laukiami rezultatai
Rezultatų rodikliai	Kiekybiniai

Kokybiniai
Informacijos apie projektą ir jo rezultatus sklaida informacinėse priemonėse
Planuojamos pajamos iš projekto veiklos

4.	PATIRTIS VYKDANT PANAŠAUS POBŪDŽIO PROJEKTUS (3 PASKUTINIEJI PROJEKTAI)

Eil. Nr.	Projekto pavadinimas	Partneriai	Data	Vieta
1.
2.
3.

5.	DETALI VISO PROJEKTO IŠLAIDŲ SĄMATA

Atlyginimų su mokesčiais išlaidos – autorinių atlyginimų autoriams (autorinis atlyginimas literatūros, meno ar mokslo kūrinių autoriams (bendraautoriams) už kūrinių sukūrimą ar teisių projekte naudoti anksčiau sukurtus kūrinius suteikimą), atlyginimų atlikėjams (atlyginimas atlikėjui (atlikėjams) už tiesioginį (gyvą) kūrinių atlikimą ar atlyginimas už suteiktas teises projekte panaudoti atlikimo įrašus) ir atlyginimų, mokamų pagal atlygintinų paslaugų sutartis, išlaidos
Vnt. kaina	Kiekis	Visa suma, Eur	Iš Kultūros ministerijos (toliau – KM) prašoma suma, Eur
1.
2.
3.
4.
Iš viso:
Paslaugų išlaidos (patalpų nuomos, transporto ir technikos nuomos, vertimo, reklamos, fotografijos, redagavimo, kopijavimo ir kitos paslaugos)
Vnt. kaina	Kiekis	Visa suma, Eur	Iš KM prašoma suma, Eur
1.
2.
3.
4.
5.
Iš viso:
Prekių išlaidos (projekto tikslams pasiekti būtinų prekių įsigijimo išlaidos). Programos lėšos neskiriamos ilgalaikiam materialiam turtui įsigyti, jeigu jo vertė yra didesnė nei 500 eurų.
Vnt. kaina	Kiekis	Visa suma, Eur	Iš KM prašoma suma, Eur
1.
2.
3.
4.
5.
Iš viso:
Komandiruočių išlaidos ir kviestinių projekto dalyvių išlaidos (projekto tikslams pasiekti būtinos kelionės ir nakvynės išlaidos.)
Vnt. kaina	Kiekis	Visa suma, Eur	Iš KM prašoma suma, Eur
1.
2.
3.
4.
5.
Iš viso:
Administravimo išlaidos (pareiškėjo paskirto projekto vadovo ir kitų projekto vykdyme dalyvaujančių darbuotojų darbo užmokesčio, biuro nuomos, komunalinių ir ryšių paslaugų, kanceliarinių prekių išlaidos) - iki 10 procentų visos projekto išlaidų sumos
Vnt. kaina	Kiekis	Visa suma, Eur	Iš KM prašoma suma, Eur
1.
2.
3.
4.
5.
6.
Iš viso:
Nenumatytos išlaidos (projekto tikslams pasiekti būtinos, kituose sąmatos straipsniuose neidentifikuotos, išlaidos) - iki 10 procentų visos projekto išlaidų sumos
Vnt. kaina	Kiekis	Visa suma, Eur	Iš KM prašoma suma, Eur
1.
2.
3.
4.
5.
6.
Iš viso:
Iš viso:

6. PRIDEDAMI PAPILDOMI DOKUMENTAI

1.	Paraiškėjo vadovo parašu patvirtinta įstatų/nuostatų kopija, ____ lapų. (Jeigu šie dokumentai nėra viešai prieinami interneto tinkle).

Aš, toliau pasirašęs, patvirtinu, kad:

1. Šioje paraiškoje ir prie jos pridėtuose dokumentuose pateikta informacija yra teisinga.

2. Prašomas finansavimas yra racionaliai apskaičiuotas ir būtinas projektui įgyvendinti.

3. Esu atsiskaitęs už anksčiau gautas Programos biudžeto lėšas, jeigu tokios buvo gautos, kurių įgyvendinimo terminas paraiškos pateikimo metu jau yra pasibaigęs

_____________________________

(paraiškėjo vadovo vardas, pavardė) (parašas)

A.V.

____________________________

(data)